burgasdotpro/wikipedia huggingface dataset:
Cà Mau

Cà Mau je vietnamské mesto v provincii Cà Mau. Podľa údajov z roku 2010 má 203 988 obyvateľov. 360 km severne sa nachádza Hočiminovo Mesto, 180 km severne sa nachádza Cần Thơ a 2 km severne Letisko Cà Mau.
Duck Sauce

Duck Sauce je americko-kanadská dvojica DJov Armanda Van Heldena a A-Traka. Dvojica má podpísanú zmluvu s vydavateľstvom Fool's Gold Records. Ich najväčším hitom je skladba „Barbra Streisand“. Dvojica tvorí hudbu žánru disco house orientovanú pre klubovú scénu.
Václav Čtvrtek

Václav Čtvrtek (* 4. apríl 1911, Praha – † 6. november 1976, Praha) bol český spisovateľ pre deti a mládež. Pôvodne sa volal Václav Cafourek. V roku 1959 prijal pseudonym Čtvrtek za svoje občianske meno. Niektoré svoje diela napísal pod pseudonymami, napríklad Huge Prattler, Poledne, Neděle alebo Málek.
Bol autorom populárnych rozprávkových príbehov, poviedok, románov a hier o súčasných deťoch.
Najväčšie ohlasy získali jeho rozprávkové knihy a príbehy napr. "Rozprávky z machu a papradia" (Kremienok a Chocholúšik), "O lúpežníkovi Rumcajsovi" (Dobrodružstvá lúpežníka Rumpľa), "Makulienka a motýľ Emanuel" (O dievčatku Makovičke), "O víle Amálke" (Rozprávanie o víle Amálke), "My traja a pes z Pětipes" a ďalšie. Mnohé boli adaptované pre televíziu (detské filmy a večerníčky).
Líška polárna

Líška polárna (netaxonomické názvy: polárna líška, biela líška; "Vulpes lagopus" alebo staršie "Alopex lagopus") je druh z čeľade psovité. V minulosti sa klasifikoval ako jediný druh rodu Alopex (po slovensky líška alebo pesec), ale dnes sa považuje za súčasť rodu Vulpes (po slovensky líška). U niektorých autorov do rodu Alopex v minulosti patril aj druh líška korzak (lat. "Alopex corsac", dnes: "Vulpes corsac").
Líška polárna žije v severných častiach Európy, Ázie a Ameriky, na ďalšie miesta bola vysádzaná kvôli obchodu s kožušinami. Svoju srsť mení podľa ročného obdobia. Srsť líšky polárnej je v zime hustá a dlhá, bielej alebo sivobielej farby. Letná srsť je krátka a menej riedka, sivej alebo čiernej farby. V zime jej snehobiela srsť slúži ako dokonalé ochranné sfarbenie. V lete srsť zhnedne alebo zosivie, aby sa líška ľahšie skryla medzi kameňmi a rastlinami. S letom líšky menia svoje životné územie. Na jar a v lete sa rozmnožujú. Samica je ťarchavá 49 – 56 dní. Vo vrhu je okolo 3 – 12 mláďat, ale to je veľmi vzácne. Leto trávia v tundre a na zimu sa sťahujú na ľadové polia. Potrava líšky polárnej je predovšetkým tvorená z vtákov, drobných hlodavcov a vyberania vtáčích hniezd, priživuje sa aj na zvyškoch koristi ľadových medveďov. 
Polárne líšky žijú v trvalých pároch. V tomto období obývajú líšky podzemné brlohy: ich nory zo 4 až 13 východmi tvoria labyrint o ploche . Líšky sa k svojim norám vracajú každé leto a rozširujú ich.
Carl Cox

Carl Cox (* 29. júl 1962, Barbados) je britský techno a house DJ. Je majiteľom agentúry Ultimate a vydavateľstva Ultimatum Records. Carl Cox sa stal prvým DJom v zozname Top 100 DJ Poll časopisu "DJ Magazine", ktorým sa stal v roku 1997.
N.W.A

N.W.A (skratka pre Niggaz Wit Attitudes alebo Niggaz With Attitude) bola americká hip-hopová skupina pochádzajúca z Comptonu v Kalifornii. Skupina je považovaná za jednu z kľúčových priekopníkov žánru gangsta rap. Pôvodná zostava skupina pozostávala z členov Arabian Prince, DJ Yella, Dr. Dre, Eazy-E, Ice Cube a MC Ren; Arabian Prince začal svoju sólovú kariéru v roku 1989 a Ice Cube odišiel v roku 1990 pre vzájomné spory.
Debutový album skupiny "Straight Outta Compton" sa stal začiatkom éry gangsta rapu v podobe produkcie a sociálne orientovaných textov piesní, čo bolo revolučné pre tento žáner.
Časopis "Rolling Stone" zaradil skupinu N.W.A na 83. miesto v zozname 100 Greatest Artists of All Time.
KeePass

KeePass Password Safe je open source správca hesiel pre Microsoft Windows, vyvíjaný Dominikom Reichelom. Neoficiálne je KeePass preportovaný aj na operačný systém Linux a Mac OS X.
Philippa Charlotte Middletonová

Philippa Charlotte Middletonová resp. Pippa Middletonová (* 6. september 1983, Reading, Berkshire) je britská celebrita, mladšia sestra Catherine, princeznej z Walesu.
Životopis.
Philippa Charlotte Middletonová sa narodila 6. septembra 1983 v Readingu. Jej otcom je Michael Francis Middleton a matkou Carol Elizabeth Middletonová (rod. Goldsmithová). Má mladšieho brata Jamesa Williama Middletona (nar. 1987) a staršiu sestru – Catherine Elizabeth Middletonovú, ktorá sa stala v roku 2011 vojvodkyňou z Cambridgu, keď sa vydala za princa Williama, vojvodu z Cambridgu.
V roku 2011 sa stala známou osobnosťou, keď bola svedkyňou na svadbe svojej sestry.
Kostol svätej Alžbety Uhorskej (Paríž)

Kostol svätej Alžbety Uhorskej () je rímskokatolícky farský kostol v 3. obvode v Paríži, v ulici "Rue du Temple". 
Kostol je zasvätený svätej Alžbete Uhorskej a Panne Márii Milosrdnej. Kostol vysvätil v roku 1646 kardinál Jean-François Paul de Gondi. Realizácia barokového kostola bola zverená staviteľovi Michelovi Villedovi (15981667).
Dario G

Dario G je umelecké meno anglického trance/dance hudobníka Paula Spencera. Pôvodne bola Dario G trojica ktorá pochádzala z Crewe, Cheshire v Anglicku. Ich najväčším hitom je skladba „Sunchyme“ z roku 1997, ktorá dosiahla 2. miesto v rebríčku UK Singles Chart a 1. miesto v americkom rebríčku Hot Dance Club Play.
Lom Kozolupy

Lom Kozolupy je prírodná pamiatka ev. č. 691. Nachádza sa neďaleko obce Kozolupy v okrese Beroun. Oblasť spravuje Agentúra ochrany prírody a krajiny ČR, správa CHKO Český kras.
Predmetom ochrany je významný statigrafický profil kopaninského súvrstvia silúru. Vo vrstvách tamojšieho opusteného lomu sa nachádzajú početné skameneliny, ktoré je možné využiť pri štúdiu ekologických pomerov na dne silúrskeho mora. Pre svoj mimoriadny medzinárodný význam bola lokalita zaradená do výskumného projektu Ecostratigraphy, ktorý prebieha pod záštitou UNESCO.
Keď jubilant plače

Keď jubilant plače je slovenský film natočený na motívy rovnomennej divadelnej hry Ivana Stodolu.
Príbeh je o mužovi, Lekárovi Chomútovi, ktorý je zatracovaný, pretože nechce ľudí liečiť bylinkami. Preto sa obracajú na Kôprovnícku, ľudovú liečiteľku. On chce ľudí liečiť, preto využíva svoj dar - vidieť ľuďom do duše. Ľudia mu povedia o svojich prehreškoch a on im dá bylinky s liekmi. Prichádzajú za ním pacienti a dozvedá sa o ich pravej tvári. Liečbu podmieňuje nápravou zlého konania. Doktor teda bojuje proti šarlatánstvu a pretvárke, pretože len medicínska veda dokáže liečiť. Keď sa rozhodne všetkým povedať pravdu o jeho podvode, nikto mu neverí.
Extrúzia (spracovanie)

Extrúzia (vytláčanie, pretláčanie) je výrobný proces, pri ktorom za pomoci teploty a tlaku je pôvodný materiál (napr. plastový granulát) roztavený, pomocou závitovky a matrice je vytlačený (extrudovaný) do výsledného tvaru a v chladiacej vani je ochladený, potom osušený a narezaný na požadovanú dĺžku.
V súčasnosti sa extrudujú: potraviny, napr. kukuričné lupienky, krehký chlieb, psie granuly, plasty (napr. polystyrén, plexisklo), EPDM, kovy, keramika atď.
Materiál sa vytláča cez matricu pre výrobu „nekonečných“ profilov.
Trifid (botanika)

Trifid je slangový výraz, ktorý sa v botanike využíva na pomenovanie inváznych rastlín. Pochádza z literárneho diela Johna Wyndhama "The Day of the Triffids". Viac na invázny druh.
California King Bed

„California King Bed“ je skladba barbadoskej speváčky Rihanny. Skladbu napísali Andrew Harr, Jermaine Jackson, Priscilla Renea a Alex Delicata, a produkovala ju dvojica The Runners pre piaty štúdiový album Rihanny, "Loud". Skladba bola vydaná ako singel dňa 13. mája 2011 cez vydavateľstvo Def Jam Recordings ako štvrtý singel albumu. „California King Bed“ je rocková skladba a bola použitá v komerčnej kampani "100 Years of Skin Care" spoločnosti Nivea.
Zostava.
Zdroj:
Ashley Young

Ashley Young (* 9. júl 1985, Stevenage, Spojené kráľovstvo) je anglický futbalový záložník, v súčasnosti hráč klubu Everton. V rokoch 2007 až 2018 odohral 39 stretnutí v drese anglickej futbalovej reprezentácie.
Svoju kariéru začal v tíme Watford FC, v januári 2007 prestúpil do klubu Aston Villa FC, kde pôsobil štyri sezóny. 23. júna 2011 podpísal zmluvu s Manchester United, kde pôsobil do prestupu do Milána v roku 2020. 
Young odohral desať zápasov za anglickú reprezentáciu do 21 rokov. 21. novembra 2007 debutoval v priateľskom zápase s Rakúskom v seniorskej reprezentácii.
Michalis Kakojannis

Michalis Kakojannis (* 11. jún 1922, Limassol, Cyprus – † 25. júl 2011, Atény, Grécko) bol grécky režisér, scenárista a producent. Preslávil sa filmom Grék Zorba.
Marusha

Marusha, vlastným menom Marusha Aphrodite Gleiß (* 18. november 1966, Norimberg, Nemecko) je nemecká techno, happy hardcore, breakbeat a eurodance DJka a hudobníčka. Jej najväčším hitom je rave verzia skladby „Somewhere Over the Rainbow“ z roku 1994, ktorá dosiahla 3. miesto v nemeckom rebríčku Media Control Charts s predalo sa 500 000 kópií, čím získal platinovú platňu.
Mo-Do

Mo-Do, vlastným menom Fabio Frittelli (* 24. júl 1966, Monfalcone, Gorizia, Taliansko – † 6. február 2013, Udine, Taliansko) bol taliansky eurodance hudobník. Jeho najväčším hitom je skladba „Eins, Zwei, Polizei“ z roku 1994, ktorá dosiahla 1. miesto v hudobných rebríčkoch v Nemecku, Rakúsku a Taliansku. Hoci pochádzal z Talianska, jeho skladby sú v nemčine.
Otmíčská hora

Otmíčská hora je prírodná pamiatka ev. č. 1008 a rovnomenný vrch. Nachádza sa neďaleko obce Otmíče v okrese Beroun. Oblasť spravuje Agentúra ochrany prírody a krajiny ČR.
Predmetom ochrany je teplomilná kvetena skalných stepí a lesných porastov s hájovou kvetenou na dolerite. Lokalita sa nachádza na okraji areálu výskytu teplomilných spoločenstiev a fytogeograficky náleží k Českému krasu.
Riverside

„Riverside“ je skladba holandského DJa Sidney Samsona. Hláška "Riverside, motherfucker!" pochádza od Tupaca Shakura z filmu "Juice". Skladba bola vydaná ako singel dňa 18. februára 2009 v Holandsku a v rebríčku UK Singles Chart dosiahol 2. miesto.
Včelia paša

Včelia paša alebo včelia pastva môže byť:
Born to Be Wild

„Born to Be Wild“ je skladba, ktorú napísal Mars Bonfire pre kanadsko-americkú rockovú skupinu Steppenwolf. Niekedy sa označuje ako prvá heavymetalová skladba, hlavne pre slová v druhom verši – „heavy metal thunder“ –, ktoré sú prvým použitím tohto termínu v rockovej hudbe.
Pieseň vyšla na mnohých kompiláciách a soundtrackoch. Prvým z nich bol soundtrack k filmu režiséra Dennisa Hoppera Bezstarostná jazda z roku 1969.
V roku 2004 bola skladba zaradená na 129. miesto v zozname Rolling Stone’s 500 Greatest Songs of All Time časopisu "Rolling Stone". V roku 2009 hudobný kanál VH1 zaradil skladbu na 53. miesto v rebríčku najlepších hardrockových piesní všetkých čias.
Panamerická federácia amerického futbalu

Panamerická federácia amerického futbalu (skr. PAFAF - Pan American Federation of American Football) je americká športová organizácia, ktorá zastrešuje americký futbal v Amerike. Vznikla v roku 2007 a patrí pod medzinárodnú federáciu amerického futbalu IFAF. Združuje tímy Severnej, Strednej, Južnej Ameriky a Karibiku, ktoré sa môžu kvalifikovať na majstrovstvá sveta. Momentálne (2011) na jej čele stojí Američan Scott Hallenbeck. Zakladajúcimi členmi v roku 2007 boli USA, Kanada, Mexico, Guatemala, Panama, Argentína a Uruguaj.
Pero (spojovacia súčiastka)

Pero je spojovacia súčiastka, ktorá slúži na prenos krútiaceho momentu medzi hriadeľom a nábojom. V hriadeli je vytvorené osadenie do ktorého sa pero vkladá tak aby jeho časť vystupovala nad povrch hriadeľa. V náboji je vytvorená drážka, do ktorej vyčnievajúca časť pera zapadne.
Typy pier.
Perá sú normalizované:
Klin (spojovacia súčiastka)

Klin je spojovacia súčiastka, ktorá slúži buď k pevnému ľahko rozoberateľnému spojeniu iných súčiastok, alebo k presnému nastaveniu polohy dvoch súčastí. Podľa polohy klinu voči ose spájaných súčiastok sa kliny rozlišujú na "pozdĺžne" a "priečne". Kliny sú často normalizované, tie sa vyrábajú z ocele 11 600.
Pozdĺžne kliny.
Používajú sa na prenos krútiaceho momentu medzi hriadeľom a nábojom. 
Priečne kliny.
Používajú sa k axiálnemu spojeniu súčiastok. obe spájané súčiastky majú vytvorený otvor vhodného tvaru kolmo na ich os. Pri správne nastavenej polohe súčasti sa do vytvorenej medzery cez obe súčasti zasunie a zarazí klin. Plocha klinu má úkos od 1:15 až po 1:50 podľa typu a účelu použitia.
Rottweil (mesto)

Rottweil je najstaršie mesto v juhozápadnom Nemecku, v spolkovej krajine Bádensko-Württembersko. Žije tu asi 25 000 obyvateľov. 
Mesto založili Rimania, stopy siahajú až 2 000 rokov späť. Do roku 1803 to bolo slobodné cisárske mesto. Z názvu mesta pochádza meno pre psiu rasu – Rottweiler.
The Edge of Glory

„The Edge of Glory“ je pieseň americkej speváčky Lady Gaga, ktorú napísala po náhlej smrti svojho dedka na konci roka 2010. Skladba je veľmi dynamická a tanečná a hovorí o posledných chvíľach pred smrťou. Najskôr bola vydaná ako promo pre druhý štúdiový album "Born This Way "(2011), ale po veľkom ohlasu a úspechu ju vydala 9. mája 2011 ako tretí singel k albumu po „Born This Way“ a „Judas“. Singel debutoval v americkom Billboard Hot 100 na 9. mieste no postupne sa vyšplhal až na 3. miesto. Celosvetovo sa stal veľkým hitom. Na piesni s Lady Gaga tiež spolupracoval známy saxofonista Clarence Clemons, ktorý však zomrel ešte pred premiérou videoklipu. Clarence spolupracoval s Gaga ešte na jednej piesni z albumu "Born This Way," a to je skladba „Hair“, ktorá bola vydaná ako druhý promo singel k albumu.
Externé odkazy.
Oficiálny videoklip k pesničke
Alkazár

Alkazár alebo alcazar (, z ar. القصر -"al-kasr" – pevnosť, hrad, palác) je v užšom zmysle typ pevnostnej budovy stavanej v mestách na Pyrenejskom polostrove Maurami, v širšom zmysle opevnený hrad či pevnosť vôbec. 
Alkazáre sa vyvinuli z alcazáb v 13. – 14. storočí a potom, čo ich opustili maurskí obyvatelia, často slúžili ako sídlo kresťanských vládcov. Týmto názvom boli označované aj niektoré sídla budované neskôr. Medzi známe patrí alkazár v Seville, Alcázar de los Reyes Cristianos v Córdobe, či alkazár v Tolede. V Portugalsku sa nazývajú tieto stavby alcácer a portugalské mesto Alcácer do Sal prevzalo toto označenie do názvu.
I’m So Paid

„I'm So Paid“ je druhý singel americko-senegalského rappera Akona z jeho albumu "Freedom". Skladba obsahuje ďalší spev Lila Wayna a Younga Jeezyho. Skladba bola vydaná len vo formáte digital download dňa 4. októbra 2008.
Bad Romance

 
Bad Romance je pieseň americkej speváčky Lady Gaga z jej druhého EP albumu The Fame Monster (2009). Pieseň napísala samotná speváčka s producentom Red One. Po nelegálnom úniku demo verzie sa speváčka rozhodla predstaviť finálnu verziu na Alexander McQueen show na parížskom Fashion Week v októbri 2009. Text k piesni Bad Romance v sebe skrýva príťažlivosť k osobám, romantiku. Pieseň obsahuje niekoľko riadkov vo francúzštine.
Trubínský vrch

Trubínský vrch je prírodná pamiatka ev. č. 847. Nachádza sa neďaleko obce Trubín v okrese Beroun. Oblasť spravuje Agentúra ochrany prírody a krajiny ČR, správa CHKO Křivoklátsko.
Predmetom ochrany je typická a dobre zachovaná skalná step na dolerite s bohatou flórou i faunou.
Stará Ves (prírodná pamiatka)

Stará Ves je prírodná pamiatka ev. č. 848. Nachádza sa neďaleko obce Hudlice v okrese Beroun. Oblasť spravuje Agentúra ochrany prírody a krajiny ČR, správa CHKO Křivoklátsko.
Predmetom ochrany sú typické xerotermné biocenózy na vápnitom podklade ordovických doleritových vulkanitov s radom stepných druhov a plno rozvinutou formáciou xerotermných drevín.
Madcon

Madcon (Mad conference) je nórske hip-hopové duo, ktoré vzniklo v roku 1992. Jeho členmi sú Yosef Wolde-Mariam a Tshawe Baqwa. Duo je najviac známe svojou coververziou skladby „Beggin'“ od skupiny The Four Seasons z roku 1967, ktorá dosiahla 1. miesta v niekoľkých krajinách a stala sa jedným z najväčších hitov všetkých čias v Nórsku.
Raoul I.

Raoul I. alebo Rudolf Burgundský (* 890 – † 14. január 936, Auxerre) bol francúzsky kráľ (923936).
Život.
Rudolf Burgundský bol 13. júla 923 v Saint-Médard zvolený za kráľa. Ako kráľ musel získať podporu v celom kráľovstve a zápasiť proti svojim odporcom (Hugo z Neustrie, Heribert II. z Vermandois, Giselbert Lotrinský). Rudolf síce nemal problémy s uznaním svojej moci v Burgundsku, zajatie kráľa Karola III. Heribertom II. však predstavovalo pre kráľa nebezpečnú hrozbu. 
V roku 924 sa Giselbert a gróf Oto z Verdunu podrobili Rudolfovi, no koncom toho istého roku celé Lotrinsko padlo do rúk cisárovi Henrichovi I. Na juhu a západe krajiny bol Rudolf úspešnejší – v roku 924 mu zložil hold Viliam II. Akvitánsky, a po smrti Karola III. (9. októbra 929) aj mnoho veľmožov, ktorí sa doteraz správali neutrálne.
Po roku 930 dosiahol Rudolf niekoľko víťazstiev a v kráľovstve zavládol mier, čo posilnilo jeho legitimitu. Viliam I. normanský vojvoda (Viliam Dlhý meč) ho uznal v roku 933, čím kráľovské územie rozšíril po Bretónsko.
Najväčší problém mal Rudolf s Heribertom II., ktorý do roku 929 využíval zajatca Karola III. k nebezpečnému tlaku na Rudolfa. V roku 925 Heribert určil svojho 5-ročného syna Huga (* 920) za následníka reimského biskupa Seulfa, ktorý náhle zomrel, čím získal bohaté cirkevné statky.
Po roku 930 pustošili vojny Francúzsko aj Lotrinsko, lebo do konfliktu zasiahli aj Giselbert s kráľovým bratom Bosom. Roku 931 sa na Rudolfovu stranu priklonil aj Hugo Veľký (* 898) syn kráľa Róbert I.. Rudolf z Hugom Veľkým dobyli Reims a Hugo (syn Heriberta II.) bol zosadený z funkcie biskupa.
Rudolfovi prospela smrť Karola III. (929), neutralita cisára Henricha a rastúce uznanie v celej ríši. V roku 935 sa Rudolf na pohraničnej rieke Chiers stretol z Henrichom I. a Rudolfom II. Burgundským a uzavrel s nimi zmluvu o priateľstve.
Dohoda medzi Hugom a Heribertom viedla k vojne, v ktorej padol aj Rudolfov brat Boso Lotrinský. 
Posledným Rudolfovým politickým činom bolo vykázanie Heribertových stúpencov do Laonu.
Na jeseň 935 kráľ ochorel a zomrel 14. januára 936 v Auxerre, je pochovaný v St.Colombe-les-Sens po boku svojho otca.
Zdroje.
J. Ehlers, H. Muller, B. Schneidmuller – Francouzští králové v obdobi stredoveku. Argo 2003.
Zoznam chránených území v okrese Praha-západ

Toto je zoznam chránených území v okrese Praha-západ aktuálny k augustu 2014, v ktorom sú uvedené chránené územia v oblasti okresu Praha-západ.
Katedrála Najsvätejšieho Srdca Ježišovho (Sarajevo)

Katedrála Najsvätejšieho Srdca Ježišovho v Sarajeve je hlavnou rímskokatolíckou katedrálou v hlavnom meste Bosny a Hercegoviny Sarajevo. Je centrom Vrhbosenskej rímskokatolíckej arcidiecézy. Súčasne je najväčšou rímskokatolíckou katedrálou na Balkánskom polostrove.
Dejiny.
Po okupácii Bosny a Hercegoviny Rakúsko-Uhorskom v roku 1878 sa začali na jej území stavať rímskokatolícke chrámy. Aj v Sarajeve žila početná katolícka komunita Chorvátov, a preto vzniká potreba postavenia dôstojného svätostánku pre rímskych katolíkov. Veľké zásluhy na stavbe katedrály mal najmä chorvátsky arcibiskup Josip Stadler. Základný kameň bol položený 25. VIII. 1884 a stavba bola dokončená v roku 1889. Zasvätená bola Najsvätejšiemu Srdcu Ježišovmu. Katedrála utrpela veľké škody pri obliehaní Sarajeva počas občianskej vojny v deväťdesiatych rokov dvadsiateho storočia.
Architektúra.
Katedrála bola podľa plánov architekta Josipa Vancoša v neogotickom architektonickom stavebnom štýle. Jeho prvky sú doplnené aj neorománskymi doplnkami. Ide o stavbu s dvoma vysokými zvonicami. Nad hlavným portálom sa nachádza monumentálna rozeta (ružica). Šesť zvonov dostala katedrála ako dar slovinského národa a inštalované boli v roku 1887. Katedrála bola niekoľkokrát renovovaná ( 1932, 1985/1989 )
Ázijská federácia amerického futbalu

Ázijská federácia amerického futbalu (skr. AFAF - Asian Federation of American Football) je ázijská športová organizácia, ktorá zastrešuje americký futbal v Ázii. Vznikla v roku 2007 a patrí pod medzinárodnú federáciu amerického futbalu IFAF. Jej národné tímy sa môžu zúčastňovať majstrovstiev sveta, i keď doteraz (2011) využili toto právo iba Japonsko a Južná Kórea, ktoré sa pravidelne od roku 1999 zúčastňujú kvalifikácie na MS.
Členské federácie.
Dočasní členovia.
1 iba Flag a Touch futbal
Oceánska federácia amerického futbalu

Oceánska federácia amerického futbalu (skr. OFAF"Oceania Federation of American Football") je oceánska športová organizácia, ktorá zastrešuje americký futbal v Oceánii. Vznikla v roku 1999 a patrí pod medzinárodnú federáciu amerického futbalu IFAF. Jej národné tímy sa môžu zúčastňovať majstrovstiev sveta. Okrem toho sa národné tímy Austrálie a Nového Zélandu zúčastňujú aj tzv. Oceania Bowl.
Laguna Seca Raceway

Laguna Seca Raceway je pretekársky okruh v Monterey v Kalifornii v Spojených štátoch amerických. Zo sponzorských dôvodov sa trať v súčasnosti volá WeatherTech Raceway Laguna Seca. Dĺžka okruhu je 3.602 metrov, prevýšenie 91 metrov. Trať má 11 zákrut, vrátane slávnej zákruty „Corkscrew“. 
Okruh bol postavený v roku 1957 a používa sa pre automobilové a motocyklové preteky.
Názov „Laguna Seca“ znamená v španielčine „suché jazero“.
Noel Gallagher’s High Flying Birds

Noel Gallagher's High Flying Birds alebo High Flying Birds je britská rocková skupina, ktorá vznikla v roku 2010. 
Skupinu vedie Noel Gallagher, známy aj ako gitarista, spevák a skladateľ britskej rockovej skupiny Oasis.
Noel Gallagher opustil Oasis v auguste 2009 pre nezhody s mladším bratom Liamom. Prvé sólové kroky po rozpade Oasis však spravil až v lete 2011. V júli Noel naplánoval tlačovú konferenciu na ktorej vysvetľoval, prečo opustil Oasis a taktiež poskytol bližšie informácie ku debutovému albumu. Ten vyšiel 17. októbra 2011. Medzi tým stihol vydať tri samostatné single. V roku 2012 bol na Brit Awards nominovaný za najlepšieho sólového speváka. V tom istom roku dostal slávne ocenenie "Godlike Genius" od populárneho britského týždenníka New Musical Express (NME). Toto odcenenie pred ním získali napríklad Paul Weller alebo Ian Brown. 
16. marca vyšlo EP so skladbami "Shoot a Hole Into the Sun", "The Good Rebel", "Let the Lord Shine a Light on Me" a "I'd Pick You Everytime". 
15. októbra 2012 vyšlo DVD, ktoré obsahuje všetky demo verzie skladieb Noel Gallagher's High Flying Birds ("Faster Than The Speed Of Magic"), spolu s koncertom z londýnskej O2 Areny.
Debutový album.
Prvý album obsahuje piesne, ktoré mali byť na ďalšom albume Oasis. Nachádza sa na ňom 10 piesní. Zoznam skladieb obsahuje pieseň „Stop The Clocks“, ktorá je nevydaná skladba Oasis. 25. júla 2011 zverejnil Noel Gallagher debutový singel „The Death Of You And Me“, ktorý vyšiel 21. augusta 2011 spolu so stranou B, piesňou „The Good Rebel“. Taktiež vydal ďalšie single - If I Had A Gun, AKA… What a Life!, Dream On a Everybody's On The Run. V Británii album dosiahol najvyššiu pozíciu v UK Album Chart.
Špičatý vrch-Barrandovy jámy

Špičatý vrch-Barrandovy jámy je prírodná pamiatka ev. č. 439. Nachádza sa neďaleko obce Loděnice v okrese Beroun. Oblasť spravuje Agentúra ochrany prírody a krajiny ČR, správa CHKO Český kras.
Predmetom ochrany je významná paleontologická lokalita.
Angel

Angel je americký televízny seriál, ktorý je spin-off seriálu Buffy, premožiteľka upírov. Atmosféra seriálu je temnejšia a podľa Nielsen Ratings je to seriál pre dospelých. 
Seriál, rovnako ako Buffy, napísal Joss Whedon spolu s Davidom Greenwaltom a bol prvýkrát vysielaný 5. októbra 1999.
Dej.
Hlavnou postavou seriálu je Angel, cez 200 rokov starý upír, ktorému bola vďaka cigánskej kliatbe vrátená ľudská duša ako trest za vraždu mladej cigánky. Predtým ako upír bez duše spáchal mnoho strašných zločinov, pre zábavu kruto mučil a vraždil nevinných ľudí, a tak ho teraz trápia výčitky svedomia. Aby svoje skutky odčinil, rozhodol sa bojovať proti zlu a chrániť ľudí pred takými, ako bol kedysi on sám.
Angel pracuje ako súkromný detektív v Los Angeles, kde so svojimi spolupracovníkmi pomáha bezmocným a zachraňuje duše, ktoré zišli z cesty. Do ich hlavnej pracovnej náplne patrí boj s démonmi alebo démonmi posadnutými ľuďmi. Ich najväčšími protivníkmi je pritom démonmi ovládaná právnická firma Wolfram &amp; Hart.
Katedrála svätého Jakuba (Riga)

Katedrála svätého Jakuba (, ) v hlavnom meste Lotyšska Riga je hlavným rímskokatolíckym chrámom v tomto meste. Ide o jeden zo štyroch najväčších chrámov v Rige.
História.
Lotyšsko sa stalo v stredoveku súčasťou územia Rádu mečových rytierov. Riga sa stala ich dôležitým mestom a preto sa v nej začali budovať katolícke chrámy. Katedrála svätého Jakuba sa prvýkrát spomína v roku 1225. Bola chrámom rôznych katolíckych rádov. V 15. storočí bola pristavená Kaplnka svätého Kríža. Po víťazstve reformácie v Rige v roku 1522 kostol získali protestanti (evanjelici). Keď obsadili v roku 1582 Rigu vojská poľského kráľa Štefana Báthoryho, získali kostol na určitý čas katolíci. Stal sa jezuitským kostolom. Tento stav trval do roku 1621, keď bola Riga obsadená švédskymi vojskami Gustáva Adolfa II. Vtedy sa kostol stal opäť evanjelickým. Takýto stav trval do roku 1923. Novovzniknutý lotyšský štát predal tento chrám rímskokatolíckej cirkvi. Kostol sa tak stal katedrálnym chrámom a symbolom lotyšského katolicizmu.
Architektúra.
Chrám bol postavený v gotickom architektonickom štýle. Veža chrámu má výšku 86 metrov a je jednou z dominánt lotyšskej metropole. Hlavný oltár pochádza z čias švédskej nadvlády z roku 1680 a ide je jeden z najstarších barokových oltárov na území Lotyšska. Vitráže sú novšie a pochádzajú z roku 1902.
Evanjelická katedrála (Riga)

Evanjelická katedrála (Rižský dóm) v metropole Lotyšska Riga je jedným z najväčších evanjelických chrámov v krajinách okolo Baltského mora. Nachádza sa neďaleko rieky Daugava v centre Rigy.
História.
Chrám sa začal stavať podľa plánov nemeckých architektov v roku 1211 a dokončený bol v roku 1270. Základný kameň položil rižský biskup Albrecht von Buxthoeven. Stal sa dominantou hlavného mesta dnešného Lotyšska. Po reformácii v roku 1523 chrám prevzali evanjelici a stal sa hlavným chrámom evanjelickej cirkvi v Lotyšsku pre nemecky hovoriacich veriacich. V roku 1931 na základe rozhodnutia prezidenta Lotyšska bol chrám nemeckým evanjelikom odobraný a získali ho lotyšsky hovoriaci evanjelici.
Juanes

Juanes, vlastným menom Juan Esteban Aristizábal Vásquez (* 9. august 1972, Medellín, Kolumbia) je kolumbijský rockový spevák, ktorý bol členom heavy metalovej kapely Ekhymosis, no v súčasnosti je sólový umelec. V roku 2000 získal debutový album "Fíjate Bien" tri Latin Grammy Awards, z ktorého sa predalo viac ako 15 miliónov albumov po celom svete.
Juanes, ktorý vyrástol v Medellíne, Kolumbii, začal hrať na gitaru v siedmich rokoch. V roku 1988 založil svoju prvú kapelu, Ekhymosis, ktorá zažila komerčný úspechu v Kolumbii, ale mala problémy dosiahnuť popularitu mimo krajiny. V roku 2000, Juanes vydal svoj sólový debutový album, "Fíjate Bien" (Dobre sa pozri), ktorý mu vyniesol tri Latin Grammy. Následný album, "Un Dia Normal" (Obyčajný deň), bol vydaný v roku 2002 a neskôr bol ocenený platinou v rôznych krajinách po celej Latinskej Amerike. Juanesov tretí album "Mi Sangre" (Moja krv), dosiahol úspech vďaka singlu "La Camisa Negra" (Čierna košeľa). Od tej doby vydal albumy "La Vida… Es Un Ratico" {Život…Je len chviľa} a "P.A.R.C.E" {slangovo Priateľ} vydaný v roku 2010. Dňa 29 mája 2012 Juanes vydal live album "Juanes MTV Unplugged".
Získal sedemnásť Latin Grammy Awards a jednu Grammy Award. Juanes dostal od BMI prezidenta Cenu v roku 2010 BMI Awards Latin. Juanes je tiež známy pre jeho humanitárnu prácu, najmä svojou podporou pre obete nášľapných mín v Kolumbii. V súčasnosti žije v USA.
Diskografia.
Un Día Normal (2002).
de Juan
Loud

Loud je piaty štúdiový album barbadoskej speváčky Rihanny, vydaný 12. novembra 2010 nahrávacou spoločnosťou Def Jam Recordings. „Loud“ sa dostal na tretie miesto v americkom rebríčku albumov Billboard 200. Album „Loud“ začala Rihanna nahrávať vo februári 2010 a dokončila v auguste 2010. Speváčka album prezentovala na turné „Loud Tour“.
Single.
Prvým singlom z albumu je „Only Girl (In The World)“. Bol publikovaný 10. septembra 2010. Pieseň sa dostala na prvé miesto v americkom hudobnom rebríčku Billboard Hot 100. 
&lt;br&gt;Dňa 29. októbra 2010 bola vydaná pieseň „What's My Name?“, na ktorej spolupracovala so spevákom Drakeom. 
&lt;br&gt;Tretí singel z albumu je pieseň „S&amp;M“. 
&lt;br&gt;Štvrtý singel „California King Bed“ si vybrali fanúšikovia v prieskume.
&lt;br&gt;Ako piaty singel vyšiel „Man Down“. Vo videoklipe tejto piesne Rihanna zastrelí muža, ktorý ju znásilnil a kvôli tomu získa veľa negatívnej kritiky.
&lt;br&gt;„Cheers (Drink to That)“ bol vybraný ako šiesty singel; oznámila to Rihanna na svojom twitteri 24. júla 2011.
Giovanni Antonio Amadeo

Giovanni Antonio Amadeo (* asi 1447, Pavia, Taliansko – † 28. august 1522, Miláno) bol taliansky sochár a architekt.
Podieľal sa na výzdobe fasády pohrebnej kaplnky Bartolomea Colleoniho v Bergame, dokončenej po roku 1470. Pracoval niekoľko rokov na fasáde kláštora Certosa di Pavia (14731476) a na výzdobe milánskeho dómu. Pravdepodobne spolupracoval s Bramantom na fasáde Santa Maria presso San Satiro v roku 1486.
Zoznam chránených krajinných oblastí v Česku

Toto je zoznam chránených krajinných oblastí (CHKO) v Česku. V roku 2018 do zoznamu patrilo 27 území.
Trương Tấn Sang

Trương Tấn Sang (* 21. január 1949 v okrese Đức Hòa, provincii Long An) je vietnamský štátnik a bývalý prezident Vietnamu v rokoch 2011 – 2016. V rokoch 1996 – 2000 bol tajomníkom komunistickej strany Hočiminovho Mesta.
Zvolská homole

Zvolská homole je prírodná rezervácia ev. č. 1223. Nachádza sa neďaleko obce Zvole v okrese Praha-západ. Oblasť spravuje Agentúra ochrany prírody a krajiny ČR.
Predmetom ochrany sú spoločenstvá skalných zrázov, stepí a listnatých hájov s výskytom radu ohrozených a chránených druhov rastlín a živočíchov.
Chôdza na 20 km

Chôdza na 20 km je atletická disciplína, kde pretekár musí absolvovať vzdialenosť 20 km podľa určených pravidiel atletickou chôdzou.
Na olympijské hry sa chôdza prvýkrát dostala v roku 1904 v St. Louis ako súčasť viacboja, kde sa pretekalo aj v chôdzi na 800 yardov. Ako samostatná disciplína sa na OH chôdza prvýkrát dostala v roku 1908 v Londýne. Preteky na 20 km sú súčasťou OH od roku 1956 v Melbourne až dodnes. V roku 1988 na OH v Soule zvíťazil Slovák Jozef Pribilinec.
Chôdza na 50 km

Chôdza na 50 km je olympijska atletická disciplína, kde pretekár musí absolvovať pretekovú vzdialenosť podľa určených pravidiel atletickou chôdzou. V tejto disciplíne pretekajú iba muži. Pri chôdzi sa musí pretekárová noha vždy dotýkať zeme a rovnaká noha musí byť napnutá, a nie pokrčená v kolene od okamihu, kedy sa dotkne zeme až do chvíle, kedy ju minie druhá noha. Chodci sú trestaní za akúkoľvek nepovolenú techniku, napríklad za tzv. "lifting" – to znamená keď sa ani jedna noha nedotýka zeme. Rozhodca na trati hlási priestupky proti pravidlám trom hlavným rozhodcom, ktorí môžu pretekára napomenúť tím, že mu ukážu žltý terčík; za ďalšie porušenie pravidiel nasleduje červený terčík. Tri červené terčíky znamenajú diskvalifikáciu. 
História.
Na olympijské hry sa chôdza prvýkrát dostala v roku 1904 v St. Louis ako súčasť viacboja, kde sa pretekalo aj v chôdzi na 800 yardov. V chôdzi na 50 kilometrov sa prvýkrát súťažilo na OH v roku 1932 v Los Angeles. Od OH v roku 1956 v Melbourne sú preteky na 50 km trvalou súčasťou hier. 
Úspechy Slovenska.
V roku 2010 vyhral Slovák Matej Tóth Svetový pohár v chôdzi na 50 km. V roku 2015 Matej Tóth na MS v Pekingu s časom 3:40:32.Tóth vybojoval pre slovenskú atletiku premiérovú zlatu medailu na majstrovstvách sveta v ére samostatnosti. Na olympijských hrách 2016 v Riu de Janeiro získal zlatú medailu časom 3:40:58, je to prvá olympijská medaila v atletike pre Slovensko v ére samostatnosti.
Rekordy.
Stav k 13. 9. 2015
Najlepšie výkony histórie.
Stav k 13. 9. 2015
Externé odkazy.
Rekordy na oficiálnych stránkach IAAF
Urawa Red Diamonds

 je japonský futbalový klub, ktorý bol založený 1950 v meste Saitama.
Modrý tulák (hviezda)

Modrý tulák je hviezda typu modrý obor, ktorá vysokou rýchlosťou opúšťa našu Galaxiu.
Opustenie Galaxie.
Je predpoklad, že takáto hviezda bola súčasťou trojitého hviezdneho systému, ktorý prechádzal blízko centrálnej čiernej diery. Tá svojou gravitáciou jednu pritiahla, a tým dodala zvyšným dvom veľkú rýchlosť, pričom posledná hviezda zrýchlila viac a „zhltla“ predchádzajúcu. Tým získala potrebnú hmotnosť a teplotu, aby mohla opustiť Galaxiu.
Gazi Husrev-begova mešita (Sarajevo)

Gazi Husrev-begova mešita je najstaršia mešita v Sarajeve, v hlavnom meste Bosny a Hercegoviny.
História.
Sarajevo bolo v 16. storočí centrom osmanského sandžaku. Mešitu dal postaviť Gazi Husrev-beg v roku 1530. Hlavným architektom bol perzský majster Ajem Esir Ali. Ide o typickú pamiatku osmanskej architektúry.
Architektúra.
Mešita má typické prvky osmanskej architektúry, ktorá nadväzuje na byzantské umenie. Kupola mešity dosahuje výšku 26 metrov a minaret výšku 47 metrov. Súčasťou mešity je aj hodinová veža, ktorú pristavili v roku 1697. Mešita bola poškodená počas občianskej vojny v Bosne v 90-tych rokoch 20. storočia. Po vojne bola obnovená. Na rekonštrukciu prispel hlavne saudskoarabský kráľ.
Chrám svätého Alexandra Nevského (Riga)

Chrám svätého Alexandra Nevského (, ) v hlavnom meste Lotyšska Riga je pravoslávnym chrámom, ktorý bol postavený v 19. storočí.
História.
Chrám bol postavený na počesť víťazstva ruskej armády nad Napoleonom v rokoch 1812 až 1815. Zasvätený bol patrónovi ruských ozbrojených síl, ktorým bol Alexander Nevský. Stavba chrámu sa realizovala v rokoch 1820 až 1825. Na stavbu prispeli finančnými darmi mecenáši z celého Ruského impéria. Chrám bol niekoľkokrát renovovaný, naposledy v roku 2005.
Architektúra.
Hlavná loď má tvar rotundy a je vybudovaná v neoklasicistickom architektonickom štýle, ktorý bol typický pre architektúru Ruska v 19. storočí. Zvonica bola pristavená v roku 1863 v neobarokovom štýle. interiér chrámu zdobia ikony, ktoré sú typické pre ikonopisectvo Ruska 19. storočia.
STS-61-B

STS-61-B bola druhá misia amerického raketoplánu Atlantis, celkovo 23. misia v programe Space Shuttle. Cieľom letu bolo vypustenie troch komunikačných družíc, otestovanie konštrukčných techník pri výstupoch do otvoreného vesmíru a vykonávanie experimentov. Zároveň to bola prvá a doteraz jediná misia mexického astronauta.
Predštartové prípravy.
Atlantis sa vrátil po svojej predchádzajúcej misii STS-51-J do Kennedyho vesmírneho centra na upravenom Boeingu 747 a bol presunutý do hangáru OPF (Orbiter Processing Facility). Tam prebiehala jeho príprava na STS-61-B a už po 26. dňoch v OPF (čo bola najkratšia doba, akú raketoplán strávil v OPF) bol presunutý do haly VAB. Tam bol pripevnený k zostave vonkajšej palivovej nádrže a SRB motorov a 12. novembra vyrazil na transportéri Crawler k rampe LC-39A.
Priebeh letu.
Atlantis odštartoval z rampy 39-A 26. novembra 1985 o 19:29 východoamerického času (bol to druhý nočný štart programu). V priebehu prvých dvoch dní na obežnej dráhe boli vypustené komunikačné satelity "Aussat2", "Morelos II" a "Satcom K2". Všetky tri sa za pomoci urýchľovacieho stupňa PAM-D dostali na prechodnú GSO (geosynchrónnu) dráhu, ktorú následne vlastnými motormi upravili na geostacionárnu. 29. novembra a 1. decembra Ross a Spring uskutočnili dva výstupy do otvoreného priestoru.
Prvý trval 5 hodín a 32 minút, druhý 6 hodín a 41 minút. Ich cieľom bolo otestovať EASE/ACCESS (Experimental Assembly of Structures in EVA/Assembly Concept for Construction of Erectable Space Structures)- experimentálnu montáž konštrukcie počas EVA a koncept montáže pre vysúvacie vesmírne konštrukcie. Tieto pokusy mali preveriť konštrukčné techniky, ktoré boli využité pri výstavbe budúcej vesmírnej stanice. Všetky experimenty boli zakončené ako úspešnéa Atlantis pristál na Edwardsovej leteckej základni 3. decembra 1985 o 16:33 EST (21:33 UTC).
Senna

Senna môže byť:
Miroslav Středa

Miroslav Středa (* 18. máj 1945, Náchod† 30. október 2021) bol český divadelný a filmový herec a dabér.
Životopis.
Vyučil sa nastavovačom textilných strojov a pracoval v továrni. Jeden z majstrov, zanietený divadelník, ho priviedol do ochotníckeho súboru. Pod vplyvom inštruktora amatérskeho herectva pri Osvetovom dome v Náchode sa prihlásil na štúdium herectva na JAMU, ktorú absolvoval v roku 1968. Jednu sezónu pôsobil v Divadle Petra Bezruča v Ostrave (19681969), ďalších desať rokov v Štátnom divadle v Brne (19691979). Potom prešiel do Činoherného klubu v Prahe, kde zostal natrvalo.
Okrem divadelných rolí je rozsiahla jeho filmografia, ktorú tvoria desiatky titulov pre film i televíziu. Uplatnil sa predovšetkým vo vedľajších až epizódnych úlohách. Ďalšou jeho aktivitou bol dabing, kde daboval radu známych filmov i seriálov. Významná bola tiež jeho práca pre rozhlas.
Na Slovensku je známy najmä z televízneho seriálu "Slovácko sa nesúdi" (1974).
Piatok (rozlišovacia stránka)

Piatok môže byť:
Piatok (postava)

 Piatok je fiktívna postava z knihy anglického autora Daniela Defoe: Námorník Robinson Crusoe z Yorku - jeho život a neobyčajné dobrodružstvá, ktorá vyšla prvýkrát v roku 1719. 
Charakteristika knižnej postavy.
Piatok je druhá najvýznamnejšia postava knihy. Indiánsky chlapec zo Zeme za mesiacom, ktorého Robinson zachránil pred kanibalmi. Na počesť dňa, kedy k záchrane došlo, mu dal meno Piatok. Piatok sa stal jeho spoločníkom na pustom ostrove, na ktorý len výnimočne zachádzali kanibali zjesť zajatcov zo vzájomných bojov. Piatok bol pôvodom divoch, ale Robinson ho počas spoločného života na ostrove prevychoval v európskom duchu. Piatok s Robinsonom spolu zachránili ďalšie dve osoby pred smrťou z divošských rúk, jedným z nich bol Piatkov otec. Neskôr, po mnohoročnom pobyte na ostrove, sa podarí Piatkovi aj Robinsonovi spoločne odplávať do Európy na lodi, ktorá k opustenému ostrovu náhodne priplávala. V Anglicku potom založia obchodný dom "Robinson &amp; Piatok".
Film.
Man Friday (Človek Piatok) je podľa Piatka pomenovaná verzia filmového stvárnenia románu Daniela Defoa britsko-americkej výroby režiséra Jacka Golda. V jeho podaní je Piatok múdrejší ako Robinson, ktorý sa ani na pustom ostrove nedokáže zbaviť nánosu civilizácie a svojho presvedčenia o nadradenosti bielej rasy. Piatkova prirodzená inteligencia a tolerancia mu umožní získavať navrch nad Robinsonom.
Chrám svätého Mikuláša Divotvorcu (Tallinn)

Chrám svätého Mikuláša Divotvorcu (; ) v hlavnom meste Estónska Tallinn je chrámom Ruskej pravoslávnej cirkvi v Estónsku (patriarchát Moskva).
Dejiny.
Ide o prvý pravoslávny chrám na území mesta a jeho začiatky sú spojené s príchodom novgorodských kupcov. Na dnešnom mieste stál pravoslávny chrám (predchodca dnešného chrámu) od začiatku 15. storočia. Nachádzal sa v blízkosti dominikánskeho kláštora, ktorý bol počas reformácie zrušený. Ulicu, na ktorej sa pravoslávny chrám nachádzal, nazývali „Ruská“ (), pretože tu žila početná ruská komunita. Po pripojení k Ruskému impériu v 18. storočí počet Rusov ešte stúpal. Na začiatku 19. storočia bol predchádzajúci chrám v katastrofálnom stave, preto sa ruský cár rozhodol vybudovať nový a reprezentatívnejší pravoslávny svätostánok v Reveli, ako sa mesto vtedy nazývalo.
Chrám sa staval v rokoch 1822 až 1827 a vysvätený bol 14. augusta 1827.
Architektúra.
Chrám je vybudovaný v klasicistickom architektonickom štýle a nesie všetky jeho typické znaky. Hlavným architektom bol Luigi Rosca. Je to prvá stavba s kupolou, ktorá sa v meste nachádza. Chrám má dve majestátne zvonice. Niekoľkokrát bol renovovaný. Vo vnútri sa nachádza ikonostas so vzácnymi ikonami z predchádzajúceho chrámu. V chráme pod oltárom sú aj ostatky sv. Arsenija Maceviča, metropolitu z Rostova, ktorý sa dostal do nemilosti cárskeho dvora (zomrel 1722).
Partition table

Partition table (do slovenčiny prekladané ako tabuľka rozdelenia disku, tabuľka segmentov, tabuľka oblastí (disku), tabuľka (diskových) oddielov, tabuľka partícií, partičná tabuľka, rozdeľovacia tabuľka) je časť MBR, v ktorej sú zaznamenané informácie o logickom rozdelení fyzického disku na (max. 4) "primary partitions" (po slovensky "hlavné oddiely", "primárne partície" a podobne) podľa IBM PC štandardu. 
V prípade potreby väčšieho počtu oddielov (partícií) možno (max.) jednu "primary partition" označiť ako tzv. rozšírenú (z angl. "extended"), v rámci ktorej je možné vytvárať "logical partitions".
Proud Like a God

Proud Like a God je premiérový album nemeckej alternatívnej rockovej skupiny Guano Apes. Z albumu boli vydané single „Open Your Eyes“, „Lords of the Boards“ a „Rain“.
Album bol v Nemecku (predaj 200,000 kópií) a Švajčiarsku certifikovaný na platinu.
Zoznam skladieb.
Všetky skladby napísala skupina Guano Apes.
Oddiel

Oddiel môže byť:
Tabuľka segmentov

Tabuľka segmentov môže byť:
Biografický lexikón Slovenska

Biografický lexikón Slovenska je nové spracovanie "Slovenského biografického slovníka", ktoré vychádza od roku 2002. Do roku 2017 vyšlo 6 zväzkov (A až N), plánovaných je 10 zväzkov. Autorom je Národný biografický ústav Slovenskej národnej knižnice.
Oproti "Slovenskému biografickému slovníku" sú okrem aktualizácií hesiel zaradené nové heslá menej známych, zabudnutých, resp. pred rokom 1989 nespomínaných osobností a osobností, ktoré zomreli v rokoch 1985 – 2000 (okrem prvého zväzku, ktorý je uzavretý rokom 1995). Celý súbor má , okrem toho majú aj jednotlivé zväzky samostatné ISBN.
Zo zmluvy o dielo medzi Slovenskou národnou knižnicou a firmou B E M E R, s. r. o., vyplýva, že náklad V. zväzku bol 2000 kusov.
Wet

„Wet“ (cenzúrovaná verzia premenovaná na „Sweat“) je prvý oficiálny singel amerického rappera Snoop Dogga z jeho jedenásteho štúdiového albumu "Doggumentary". Originálna verzia bola produkovaná producentskou dvojicou The Cataracs. Singel „Wet“ dosiahol 40. miesto v rebríčku Hot R&amp;B/Hip-Hop Songs, 18. miesto v rebríčku Hot Rap Songs a 13. miesto v rebríčku Bubbling Under Hot 100 Singles.
2010 TK7

2010 TK7 je planétka, ktorá je prvým potvrdeným trójanom Zeme. Planétka bola objavená družicou WISE v októbri 2010 a po prepočítaní nazhromaždených dát, ktoré potvrdili trójanský charakter jej dráhy, bol tento objav publikovaný v júli 2011. Priemer planétky sa odhaduje na 300 metrov a jej dráha v súčasnosti osciluje okolo libračného bodu L4 sústavy Slnko-Zem a v priebehu obdobia trvajúceho okolo 400 rokov pendluje medzi bodmi L4 a L3. K Zemi sa planétka najviac približuje na vzdialenosť asi 20 miliónov kilometrov.
Žezlo

Žezlo (zo staroslovanského žьzlъ = palica, prút) je súčasť korunovačných klenotov. Je to „na jeden lakeť dlhá“ palica z drahého kovu, väčšinou bohato zdobená a osadená drahokamami. Je symbolom svetskej moci panovníka, najmä cisára a kráľa, neskôr i kniežaťa.
Žezlo ako symbol moci.
Poľské "berło" je insignia odvodená od palcátu, ktorá sa drží podobne ako žezlo – tradičný symbol najvyššej vojenskej hodnosti. Dnes je symbolom poľského maršala.
Aj prezident Ukrajiny obdrží pri uvedení do funkcie spoločne s úradnou reťazou tzv. "Bulavu" (Булава), ktorá dosiaľ slúži ako symbol moci.
Z bojových bakulí (palcátov) je odvodená úradná berla ("ceremonial maces"), ktorá sa používa v britskom parlamentnom systéme i na angloamerických univerzitách.
Jednu zvláštnosť má aj Francúzsko: francúzsky kráľ so sebou nosil dve žezlá: jedno do výšky hlavy a jedno kratšie, symbolizujúce spravodlivosť („main de justice“).
Agasikles

Agasikles alebo Agasiklés alebo Agásiklés ( - Agasikles/iný prepis Agasiklés/iný prepis Agásiklés) bol kráľom spartskej diarchie v kráľovskej línii Eurypontovcov. Vládol približne v polovici šiesteho storočia pred Kr. (možno 575 – 550 pred Kr.) Jeho spolukráľom z kráľovského rodu Agiovcov bol León.
Kráľom Sparty sa stal pravdepodobne po druhej messénskej vojne. Na rozdiel od jeho predchodcov, keď sa historici v menoslove kráľov rodu Eurypontovcov počas obdobia približne dvoch storočí nezhodujú, vládu Agasikla potvrdzuje historik Herodotos ako aj Pausanias, ktorých historické záznamy sú hlavným zdrojom pri zostavovaní zoznamu kráľov Sparty novovekým historikom.
Herodotos Agasikla spomína vo svojej knihe "Historia" ako spolukráľa Leóna s ktorým viedli neúspešnú vojnu s najvýznamnejším mestom v Arkádii s Tegeou. Pausanias ale tvrdí, že počas vlád Agasikla a jeho následníka Aristóna bol v Sparte mier.
Herodotos meno predchodcu Agasikla neuvádza. (podľa Pausania ním bol Archidamos) Väčšina historikov sa domnieva, že ním bol Hippokratidas. Zdrojom tejto informácie je genealógia Leótychida II. zaznamenaná tiež Herodotom. V tejto genealógii ale do obdobia keď vládol Agasikles spadajú mená Agésilaa a Menarea. Podľa názoru niektorých prominentných historikov (Molly Millerová, Kathleen Atkisonová, Paul Cartledge a iní) mohli byť príbuznými (možno bol Agésilaos mladším bratom Agasikla) v rode Eurypontovcov. Historici však na túto otázku a ako aj na mnohé iné s istotou odpovedať nemôžu, lebo historických záznamov z tohto obdobia dejín Sparty je málo a často sú aj nespoľahlivé.
Avia BH.21

Avia BH.21 bol česko-slovenský stíhací dvojplošník z obdobia medzi svetovými vojnami.
Vznik a vývoj.
Po vzniku Česko-Slovenska disponovalo naše novovzniknuté letectvo viacerými typmi lietadiel, ktorých prevádzkovateľnosť prudko klesala a vznikla potreba ich nahradenia. Stíhacie letectvo tvorili dvojplošné stíhačky SPAD S.VII a dvadsať kusov lietadiel Aero A.18, ktoré ako jedny z mála spĺňali náročné kritériá služby na poľných letiskách. Snahu vytvoriť vyhovujúcu modernú stíhačku pre vtedajšie letectvo dokladá aj veľký počet vyrobených prototypov v česko-slovenských leteckých továrňach. Jednými z úspešnejších bola dvojica konštruktérov firmy Avia, inžinieri Pavel Beneš a Miroslav Hajn, ktorí v svojich konštrukčných riešeniach preferovali koncepciu jednoplošníku, čo sa prejavilo na ich stroji BH.3 a B.19. Ale stroj B.19 počas rýchlostného skúšobného letu vinou straty vedomia pilota havaroval a tak Beneš s Hajnom začali tvoriť svoju líniu dvojplošných stíhačiek.
Za najstaršieho predchodcu Avie BH.21 možno pokladať dvojplošník BH.6, ktorý bol zalietaný na jar 1923 a jeho letové vlastnosti boli veľmi dobré. Lietadlo však bolo zničené, keď na jeho palube vypukol požiar počas jedného zo skúšobných letov. Firma Avia však postavila takmer identické lietadlo, ktoré prvýkrát vzlietlo koncom roku 1923. Hodnotenia pilotov boli pozitívne a preto ho objednalo ministerstvo národnej obrany (MNO), pričom dostalo názov B.17. Sériová výroba stroja B.17 bola rozbehnutá, ale kvôli neustálym problémom s motormi boli prvé stroje dodávané až koncom roka 1924. Prekvapujúco už koncom roka 1924 začal Pavel Beneš s modernizáciou stroja B.17. Zmenil profil krídla, prierez trupu, tvar smerovky a kridielok, odstránil pyramídu a horné krídlo posadil na kozlík z trubiek, upravil vodný chladič a vzperu tvaru I vymenil za vzperu tvaru N. Prototyp novej stíhačky, ktorá dostala označenie BH.21, bol už 7. januára 1925 odovzdaný k skúšobným letom 32. letke 1. stíhacieho pluku. Spokojní s letovými vlastnosťami a akrobatickými schopnosťami stroja BH.21 boli nielen piloti 32. letky, ale aj piloti MNO, ktorí uskutočnili v marci 1925 úradné prototypové skúšky na letisku v Kbeloch. Prvé stroje stíhačky BH.21 boli česko-slovenskému letectvu dodané už v júni 1925. 
Jedným z mnohých úspechov bolo víťazstvo stroja BH.21 na medzinárodnej súťaži stíhacích lietadiel v Bruseli. Víťazné lietadlo zakúpila aj s licenčnými právami belgická firma SABCA. V rokoch 1926 – 1928 vyrobila 39 lietadiel pre belgické letectvo. Pre Aviu a Česko-Slovensko to bol významný obchodný a propagačný úspech. V Avii bolo spolu vyrobených 139 stíhacích strojov BH.21. Na týchto lietadlách získal celý rad pilotov akrobatické skúsenosti, z ktorých mená Malkovský, Novák, Široký, Hubáček a ďalší boli známe po celom svete. 
Používatelia.
 Česko-Slovensko
Celkovo dostalo česko-slovenské letectvo 139 kusov Avie BH.21, ktoré boli ešte v roku 1934 dodávané ako cvičné lietadlá.
 Belgicko 
Firma SABCA vyrábala v licencii Aviu BH.21 pre belgické vojenské letectvo medzi rokmi 1926 – 1928, v celkovom počte 39 kusov.